title: Komission täytäntöönpanodirektiivi 2011/40/EU, annettu 11 päivänä huhtikuuta 2011 , neuvoston direktiivin 91/414/ETY muuttamisesta sintofeenin sisällyttämiseksi siihen tehoaineena ja komission päätöksen 2008/934/EY muuttamisesta  ETA:n kannalta merkityksellinen teksti

text:
               12.4.2011

               FI

               Euroopan unionin virallinen lehti

               L 97/34

         KOMISSION TÄYTÄNTÖÖNPANODIREKTIIVI 2011/40/EU,
   annettu 11 päivänä huhtikuuta 2011,
   neuvoston direktiivin 91/414/ETY muuttamisesta sintofeenin sisällyttämiseksi siihen tehoaineena ja komission päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana sintofeeni.

               (2)

               Ilmoittaja peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 1490/2002 11 e artiklan mukaisesti. Tämän vuoksi eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (4) säädettiin, ettei sintofeeniä sisällytetä liitteeseen.

               (3)

               Alkuperäinen ilmoittaja, jäljempänä ’hakija’, toimitti direktiivin 91/414/ETY 6 artiklan 2 kohdan mukaisesti uuden hakemuksen, jossa se pyysi soveltamaan nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Ranskalle, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen määritelmä ja sallitut käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Ranska arvioi hakijan toimittamat lisätiedot ja laati lisäkertomuksen. Se toimitti kyseisen kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 14 päivänä tammikuuta 2010. Elintarviketurvallisuusviranomainen pyysi muilta jäsenvaltioilta ja hakijalta kannanottoja lisäkertomuksesta ja toimitti saamansa kannanotot edelleen komissiolle. Elintarviketurvallisuusviranomainen esitti 26 päivänä marraskuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä sintofeeniä koskevat päätelmänsä komissiolle (6). Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja sintofeeniä koskeva komission tarkastelukertomus valmistui 11 päivänä maaliskuuta 2011.

               (6)

               Eri tutkimuksista on käynyt ilmi, että sintofeeniä sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää sintofeeni liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevat luvat voidaan myöntää mainitussa direktiivissä säädetyllä tavalla kaikissa jäsenvaltioissa.

               (7)

               Rajoittamatta tämän päätelmän soveltamista on kuitenkin aiheellista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Sen vuoksi on aiheellista edellyttää, että hakija toimittaa lisätietoja, joilla vahvistetaan teknisen aineiston määritelmä, tekniseen määritelmään sisältyvien epäpuhtauksien merkityksellisyys, toksisuutta ja ekotoksisuutta määritettäessä käytetyn testimateriaalin asianmukaisuus ja sintofeenin metaboliaprofiili vuoroviljelykasvustojen osalta.

               (8)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (9)

               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset sintofeeniä sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava voimassa olevia lupia taikka korvattava tai peruutettava ne. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (10)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (7) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä nykyisten lupien haltijoiden velvollisuuksia voi olla vaikea tulkita. Uusien vaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aiheuteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (11)

               Sen vuoksi on aiheellista muuttaa direktiiviä 91/414/ETY.

               (12)

               Päätöksessä 2008/934/EY säädetään, ettei sintofeeniä sisällytetä liitteeseen ja että kyseistä tehoainetta sisältävien kasvinsuojeluaineiden luvat on peruutettava viimeistään 31 päivänä joulukuuta 2011. On tarpeen poistaa sintofeeniä koskeva rivi kyseisen päätöksen liitteestä.

               (13)

               Sen vuoksi on aiheellista muuttaa päätöstä 2008/934/EY.

               (14)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan päätöksen 2008/934/EY liitteestä sintofeeniä koskeva rivi.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava tai peruutettava sintofeeniä tehoaineena sisältävien kasvinsuojeluaineiden voimassa olevat luvat viimeistään 30 päivänä marraskuuta 2011.
   Jäsenvaltioiden on kyseiseen päivämäärään mennessä erityisesti tarkistettava, että sintofeeniä koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sellaiset sallitut kasvinsuojeluaineet, jotka sisältävät sintofeeniä joko ainoana tehoaineena tai yhtenä monista tehoaineista, jotka kaikki on viimeistään 31 päivänä toukokuuta 2011 sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon sintofeeniä koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               niiden tuotteiden osalta, jotka sisältävät sintofeeniä ainoana tehoaineena, tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               niiden tuotteiden osalta, jotka sisältävät sintofeeniä yhtenä monista tehoaineista, tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 11 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EUVL L 333, 11.12.2008, s. 11.

      (5)  EUVL L 15, 18.1.2008, s. 5.

      (6)  European Food Safety Authority: Conclusion on the peer review of the pesticide risk assessment of the active substance sintofen. EFSA Journal 2010; 8(12): [49 pp.]. doi:10.2903/j.efsa.2010.1931. Saatavilla osoitteessa www.efsa.europa.eu/efsajournal.htm.

      (7)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraava kohta:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”347

                     Sintofeeni
                     CAS-nro: 130561-48-7
                     CIPAC-nro: 717

                        1-(4-kloorifenyyli)-1,4-dihydro-5-(2-metoksietoksi)-4-oksokinnoliini-3-karboksyylihappo

                     ≥ 980 g/kg
                     Epäpuhtaudet:

                                 2-metoksietanoli, enintään 0,25 g/kg

                                 N,N-dimetyyliformamidi, enintään 1,5 g/kg

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan kasvien kasvunsäätelyaineena käyttöä varten muuksi kuin ihmisravinnoksi tarkoitetun vehnän hybridisiementen tuotannossa.
                     B   OSA
                     Liitteessä VI vahvistettujen yhtenäisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11. maaliskuuta 2011 valmistuneen sintofeeniä koskevan tarkastelukertomuksen päätelmät ja erityisesti sen lisäykset I ja II.
                     Tässä yleisarvioinnissa jäsenvaltioiden on kiinnitettävä erityistä huomiota käyttäjille ja työntekijöille aiheutuvaan riskiin ja varmistettava, että käyttöedellytykset sisältävät asiamukaiset riskinhallintatoimenpiteet. Niiden on varmistettava, ettei sintofeenillä käsiteltyä vehnää pääse elintarvike- eikä rehuketjuun.
                     Asianomaisten jäsenvaltioiden on pyydettävä toimittamaan vahvistavia tietoja seuraavista:

                                 1)

                                 kaupallisesti valmistetun teknisen aineiston määritelmä ja asiaankuuluvat analyysitulokset,

                                 2)

                                 tekniseen määritelmään sisältyvien epäpuhtauksien merkityksellisyys lukuun ottamatta seuraavia epäpuhtauksia: 2-metoksietanoli ja N,N-dimetyyliformamidi,

                                 3)

                                 toksisuutta ja ekotoksisuutta määritettäessä käytetyn testausmateriaalin asianmukaisuus suhteessa teknisen aineiston määritelmään,

                                 4)

                                 sintofeenin metaboliaprofiili vuoroviljelykasvustojen osalta.

                           Asianomaisten jäsenvaltioiden on varmistettava, että hakija toimittaa komissiolle 1, 2 ja 3 kohdassa tarkoitetut tiedot viimeistään 1. joulukuuta 2011 ja 4 kohdassa tarkoitetut tiedot viimeistään 31. toukokuuta 2013.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


title: Komission delegoitu direktiivi 2014/7/EU, annettu 18 päivänä lokakuuta 2013 , Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen lyijyä sellaisissa juotteissa, sähkö- ja elektroniikkakomponenttien ja painettujen piirilevyjen liitäntöjen pinnoitteissa sekä sähköjohtojen, suojien ja suljettujen liittimien liitoksissa, joita käytetään a) magneettikentissä 1 metrin säteellä lääkinnällisten magneettikuvauslaitteiden magneetin isosentristä, mukaan luettuna kyseisellä alueella käytettäväksi tarkoitetut potilasvalvontalaitteet, sekä b) magneettikentissä 1 metrin sisällä syklotronimagneettien ja keilansiirrossa ja keilan suuntauksen ohjauksessa hiukkashoidossa käytettävien magneettien ulkopinnoista, koskevan poikkeuksen osalta  ETA:n kannalta merkityksellinen teksti

text:
               9.1.2014

               FI

               Euroopan unionin virallinen lehti

               L 4/57

         KOMISSION DELEGOITU DIREKTIIVI 2014/7/EU,
   annettu 18 päivänä lokakuuta 2013,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen lyijyä sellaisissa juotteissa, sähkö- ja elektroniikkakomponenttien ja painettujen piirilevyjen liitäntöjen pinnoitteissa sekä sähköjohtojen, suojien ja suljettujen liittimien liitoksissa, joita käytetään a) magneettikentissä 1 metrin säteellä lääkinnällisten magneettikuvauslaitteiden magneetin isosentristä, mukaan luettuna kyseisellä alueella käytettäväksi tarkoitetut potilasvalvontalaitteet, sekä b) magneettikentissä 1 metrin sisällä syklotronimagneettien ja keilansiirrossa ja keilan suuntauksen ohjauksessa hiukkashoidossa käytettävien magneettien ulkopinnoista, koskevan poikkeuksen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään lyijyn käyttö markkinoille saatetuissa sähkö- ja elektroniikkalaitteissa.

               (2)

               Lyijyä käytetään tällä hetkellä sellaisissa juotteissa, sähkö- ja elektroniikkakomponenttien ja painettujen piirilevyjen liitäntöjen pinnoitteissa sekä sähköjohtojen, suojien ja suljettujen liittimien liitoksissa, joita käytetään magneettikentissä 1 metrin säteellä lääkinnällisten magneettikuvauslaitteiden magneetin isosentristä, mukaan luettuna kyseisellä alueella käytettäväksi tarkoitetut potilasvalvontalaitteet, sekä magneettikentissä 1 metrin sisällä syklotronimagneettien ja keilansiirrossa ja keilan suuntauksen ohjauksessa hiukkashoidossa käytettävien magneettien ulkopinnoista.

               (3)

               Lyijyn edellä mainituille käyttötarkoituksille ei ole saatavilla tieteellisesti ja teknisesti mahdollisia ja riittävän luotettavia korvaavia vaihtoehtoja. Valmistajat tarvitsevat lisää aikaa löytääkseen luotettavia ja turvallisia lyijyttömiä ratkaisuja.

               (4)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään voimaantuloa seuraavien kuuden kuukauden viimeisenä päivänä. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 174, 1.7.2011, s. 88.

      LIITE
      Lisätään direktiivin 2011/65/EU liitteeseen IV kohta 27 seuraavasti:

                  ”27.

                  Lyijy sellaisissa

                              —

                              juotteissa,

                              —

                              sähkö- ja elektroniikkakomponenttien ja painettujen piirilevyjen liitäntöjen pinnoitteissa sekä

                              —

                              sähköjohtojen, suojien ja suljettujen liittimien liitoksissa,

                        joita käytetään

                              a)

                              magneettikentissä 1 metrin säteellä lääkinnällisten magneettikuvauslaitteiden magneetin isosentristä, mukaan luettuna kyseisellä alueella käytettäväksi tarkoitetut potilasvalvontalaitteet, tai

                              b)

                              magneettikentissä 1 metrin sisällä syklotronimagneettien ja keilansiirrossa ja keilan suuntauksen ohjauksessa hiukkashoidossa käytettävien magneettien ulkopinnoista.

                        Päättyy 30.6.2020.”


title: Komission delegoitu direktiivi (EU) 2015/863, annettu 31 päivänä maaliskuuta 2015, Euroopan parlamentin ja neuvoston direktiivin 2011/65/EU liitteen II muuttamisesta rajoitusten kohteena olevien aineiden luettelon osalta (ETA:n kannalta merkityksellinen teksti)

text:
               4.6.2015

               FI

               Euroopan unionin virallinen lehti

               L 137/10

         KOMISSION DELEGOITU DIREKTIIVI (EU) 2015/863,
   annettu 31 päivänä maaliskuuta 2015,
   Euroopan parlamentin ja neuvoston direktiivin 2011/65/EU liitteen II muuttamisesta rajoitusten kohteena olevien aineiden luettelon osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU ja erityisesti sen 6 artiklan 3 kohdan (1),
   sekä katsoo seuraavaa:

               (1)

               Direktiivissä 2011/65/EU vahvistetaan säännöt vaarallisten aineiden käytön rajoittamiselle sähkö- ja elektroniikkalaitteissa ja edistetään näin ihmisten terveyden ja ympäristön suojelua, mukaan lukien sähkö- ja elektroniikkalaiteromun hyödyntäminen ja loppukäsittely ympäristöä säästävällä tavalla.

               (2)

               Direktiivissä 2011/65/EU kielletään lyijyn, elohopean, kadmiumin, kuudenarvoisen kromin, polybromibifenyylien (PBB-yhdisteet) ja polybromidifenyylieetterien (PBDE-yhdisteiden) käyttö unionin markkinoille saatetuissa sähkö- ja elektroniikkalaitteissa. Direktiivin liitteessä II luetellaan kyseiset rajoitusten kohteena olevat aineet.

               (3)

               Liitteessä II lueteltujen rajoitusten kohteena olevien aineiden luettelon määräajoin tehtävässä uudelleentarkastelussa olisi asetettava etusijalle heksabromisyklododekaanin (HBCDD), bis(2-etyyliheksyyli)ftalaatin (DEHP), butyylibentsyyliftalaatin (BBP) ja dibutyyliftalaatin (DBP) käytöstä ihmisten terveydelle ja ympäristölle aiheutuvat riskit. Uusia rajoituksia ajatellen olisi tutkittava uudelleen aiemmissa arvioinneissa tutkittuja vaarallisia aineita.

               (4)

               Direktiivin 2011/65/EU 6 artiklan 1 kohdan mukaisesti komissio on kuullut eri osapuolia, kuten talouden toimijoita, kierrättäjiä, käsittelijöitä sekä ympäristö-, työntekijä- ja kuluttajajärjestöjä, ja asiasta on laadittu perusteellinen arviointi.

               (5)

               Bis(2-etyyliheksyyli)ftalaatti (DEHP), butyylibentsyyliftalaatti (BBP), dibutyyliftalaatti (DBP) ja di-isobutyyliftalaatti (DIBP) ovat erityistä huolta aiheuttavia aineita. DIBP on aine, jota voidaan käyttää korvaamaan DBP, ja sitä on käsitelty aiemmissa komission tekemissä arvioinneissa. Asiasta saatu näyttö osoittaa, että kyseisten neljän aineen käytöllä sähkö- ja elektroniikkalaitteissa voi olla kielteinen vaikutus kierrätykseen sekä ihmisten terveyteen ja ympäristöön sähkö- ja elektroniikkaromun jätehuoltotoimien aikana.

               (6)

               Useimmissa sähkö- ja elektroniikkalaitteissa käytettäville DEHP:lle, BBP:lle, DBP:lle ja DIBP:lle on saatavilla korvaavia aineita, joilla on vähemmän haitallisia vaikutuksia. Kyseisten aineiden käyttöä sähkö- ja elektroniikkalaitteissa olisi sen vuoksi rajoitettava. DEHP:tä, BBP:tä ja DBP:tä rajoitetaan jo Euroopan parlamentin ja neuvoston asetuksen (EY) N:o 1907/2006 (2) liitteen XVII nimikkeellä 51, joten leluja, joiden DEHP-, BBP- tai DBP-pitoisuus on korkeampi kuin 0,1 painoprosenttia pehmitetyn materiaalin massasta laskettuna kumulatiivisesti mainitun kolmen ftalaatin osalta, ei saa saattaa EU:n markkinoille. Kaksinkertaisen sääntelyn välttämiseksi rajoitus, joka sisältyy REACH-asetuksen liitteen XVII nimikkeeseen 51, on jatkossa ainoa rajoitus, jota sovelletaan lelujen sisältämään DEHP:hen, BBP:hen ja DBP:hen.

               (7)

               Siirtymävaiheen helpottamiseksi ja mahdollisten sosioekonomisten vaikutusten lieventämiseksi olisi myönnettävä asianmukainen siirtymäaika, jotta taloudelliset toimijat voivat hakea vapautuksia aineita koskevista rajoituksista direktiivin 2011/65/EU 5 artiklassa vahvistetun menettelyn mukaisesti. Lääkinnällisten laitteiden ja tarkkailu- ja valvontalaitteiden pidemmät innovaatiosyklit olisi otettava huomioon siirtymäaikaa määritettäessä. DEHP:n, BBP:n, DBP:n ja DIBP:n käytön rajoitusta olisi sen vuoksi sovellettava lääkinnällisiin laitteisiin, mukaan luettuina in vitro -diagnostiikkaan tarkoitetut lääkinnälliset laitteet, ja tarkkailu- ja valvontalaitteet, mukaan luettuina teollisuuden tarkkailu- ja valvontalaitteet, 22 päivästä heinäkuuta 2021 alkaen.

               (8)

               Direktiivin 2011/65/EU liitteiden III–IV mahdollinen mukauttaminen vapautusten myöntämiseksi DEHP:hen tai DBP:hen liittyville käyttötarkoituksille olisi toteutettava siten, että vältetään kaksinkertainen sääntely ja tarpeettomat rasitteet varmistamalla johdonmukaisuus mahdollisten asetuksen (EY) N:o 1907/2006 nojalla myönnettävien lupien hallinnoinnissa kun kyseessä on kyseisten aineiden sisällyttäminen sähkö- ja elektroniikkalaitteisiin. Toiminnanharjoittajien, jotka harkitsevat vapautusten hakemista direktiivin 2011/65/EU nojalla, olisi oltava tietoisia siitä, että kyseiset vapautukset voivat kattaa sähkö- ja elektroniikkalaitteiden koko elinkaaren, myös valmistusvaiheen.

               (9)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Korvataan direktiivin 2011/65/EU liite II tämän direktiivin liitteessä olevalla tekstillä.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2016. Niiden on viipymättä toimitettava nämä säännökset kirjallisina komissiolle.
   Niiden on sovellettava näitä säännöksiä 22 päivästä heinäkuuta 2019.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 31 päivänä maaliskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 174, 1.7.2011, s. 88.

      (2)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

      LIITE

            ”LIITE II

               4 artiklan 1 kohdassa tarkoitetut rajoitusten kohteena olevat aineet ja niiden sallitut enimmäispitoisuudet painoprosentteina homogeenisessa materiaalissa

                        Lyijy (0,1 %)

                        Elohopea (0,1 %)

                        Kadmium (0,01 %)

                        Kuudenarvoinen kromi (0,1 %)

                        Polybromibifenyylit (PBB) (0,1 %)

                        Polybromidifenyylieetterit (PBDE) (0,1 %)

                        Bis(2-etyyliheksyyli)ftalaatti (DEHP) (0,1 %)

                        Butyylibentsyyliftalaatti (BBP) (0,1 %)

                        Dibutyyliftalaatti (DBP) (0,1 %)

                        Di-isobutyyliftalaatti (DIBP) (0,1 %)

                  DEHP:n, BBP:n, DBP:n ja DIBP:n rajoittamista on sovellettava lääkinnällisiin laitteisiin, mukaan luettuina in vitro -diagnostiikkaan tarkoitetut lääkinnälliset laitteet, ja tarkkailu- ja valvontalaitteisiin, mukaan luettuina teollisuuden tarkkailu- ja valvontalaitteet, 22 päivästä heinäkuuta 2021 alkaen.
            DEHP:n, BBP:n, DBP:n ja DIBP:n rajoittamista ei sovelleta ennen 22 päivää heinäkuuta 2019 markkinoille saatettujen sähkö- ja elektroniikkalaitteiden ja ennen 22 päivää heinäkuuta 2021 markkinoille saatettujen lääkinnällisten laitteiden, in vitro -diagnostiikkaan tarkoitetut lääkinnälliset laitteet mukaan lukien, sekä tarkkailu- ja valvontalaitteiden, teollisuuden tarkkailu- ja valvontalaitteet mukaan lukien, korjaamiseen, uudelleenkäyttöön, toimintojen päivitykseen tai kapasiteetin lisäämiseen tarkoitettuihin liitäntäjohtoihin ja varaosiin.
            DEHP:n, BBP:n ja DBP:n rajoittamista ei sovelleta leluihin, joihin jo sovelletaan DEHP:tä, BBP:tä ja DBP:tä koskevaa rajoitusta asetuksen (EY) N:o 1907/2006 liitteen XVII nimikkeen 51 perusteella.”


title: Komission delegoitu direktiivi 2014/9/EU, annettu 18 päivänä lokakuuta 2013 , Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä ja kadmiumia metallisidoksissa, jotka luovat suprajohtavia magneettipiirejä MRI-, SQUID-, NMR- (ydinmagneettiresonanssi) tai FTMS- (Fourier-muunnos-massaspektrometri) laitteissa  ETA:n kannalta merkityksellinen teksti

text:
               9.1.2014

               FI

               Euroopan unionin virallinen lehti

               L 4/61

         KOMISSION DELEGOITU DIREKTIIVI 2014/9/EU,
   annettu 18 päivänä lokakuuta 2013,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä ja kadmiumia metallisidoksissa, jotka luovat suprajohtavia magneettipiirejä MRI-, SQUID-, NMR- (ydinmagneettiresonanssi) tai FTMS- (Fourier-muunnos-massaspektrometri) laitteissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään lyijyn ja kadmiumin käyttö markkinoille saatetuissa sähkö- ja elektroniikkalaitteissa.

               (2)

               Voimassa oleva poikkeus nro 12 kattaa ainoastaan MRI- ja SQUID-laitteet, mutta poikkeusta tarvitaan myös alaryhmän 9 teollisten käyttötarkoitusten osalta.

               (3)

               Lyijyn ja kadmiumin korvaaminen tai poistaminen ei tällä hetkellä ole mahdollista MRI-, SQUID-, NMR- ja FTMS-laitteissa.

               (4)

               Vaihtoehtoisten ratkaisujen luotettavuuden testaaminen ja kelpoisuuden vahvistaminen vaatii aikaa.

               (5)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään voimaantuloa seuraavien kuuden kuukauden viimeisenä päivänä. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 174, 1.7.2011, s. 88.

      LIITE
      Korvataan direktiivin 2011/65/EU liitteessä IV oleva kohta 12 seuraavasti:

                  ”12.

                  Lyijy ja kadmium metallisidoksissa, jotka luovat suprajohtavia magneettipiirejä MRI-, SQUID-, NMR- (ydinmagneettiresonanssi) tai FTMS- (Fourier-muunnos-massaspektrometri) laitteissa. Päättyy 30.6.2021.”


title: Komission täytäntöönpanodirektiivi (EU) 2017/1920, annettu 19 päivänä lokakuuta 2017, neuvoston direktiivin 2000/29/EY liitteen IV muuttamisesta unionista peräisin olevan Solanum tuberosum L. -kasvin siementen vapaan liikkuvuuden osalta

text:
               20.10.2017

               FI

               Euroopan unionin virallinen lehti

               L 271/34

         KOMISSION TÄYTÄNTÖÖNPANODIREKTIIVI (EU) 2017/1920,
   annettu 19 päivänä lokakuuta 2017,
   neuvoston direktiivin 2000/29/EY liitteen IV muuttamisesta unionista peräisin olevan Solanum tuberosum L. -kasvin siementen vapaan liikkuvuuden osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 14 artiklan toisen kohdan d alakohdan,
   sekä katsoo seuraavaa:

               (1)

               Direktiivin 2000/29/EY 5 artiklan 1 kohdassa, luettuna yhdessä sen liitteessä IV olevan A osan II jakson 18.3. kohdan kanssa, vahvistetaan erityiset vaatimukset, jotka koskevat istutettaviksi tarkoitettujen Solanum L. -suvun rönsyjä tai mukuloita muodostavien lajien kasvien tai niiden hybridien liikkuvuutta, lukuun ottamatta liitteessä IV olevan A osan II jakson 18.1., 18.1.1 tai 18.2. kohdassa tarkoitettuja lajin Solanum tuberosum L. mukuloita ja geenipankkeihin tai geenivarastokokoelmiin varastoituja viljelyaineistoja.

               (2)

               Tietyt jäsenvaltiot ovat pyytäneet yksityiskohtaisempia vaatimuksia Solanum tuberosum L. -lajin siementen, joita yleisesti kutsutaan ”varsinaisiksi perunansiemeniksi” ja jotka ovat peräisin unionista, jäljempänä ’asianomaiset siemenet’, liikkuvuuden osalta. Näillä vaatimuksilla olisi voitava taata unionin alueen kasvinterveyden suojelu haitallisilta organismeilta, joita asianomaisissa siemenissä saattaa olla.

               (3)

               Istutettaviksi tarkoitettujen Solanum L. -suvun rönsyjä tai mukuloita muodostavien lajien kasvien tai niiden hybridien siemeniä, joita varastoidaan geenipankeissa tai geenivarastokokoelmissa, ei tulisi pitää asianomaisina siemeninä, koska ne on tarkoitettu tutkimus- ja suojelutarkoitukseen.

               (4)

               Koska kasvintuhoojat Synchytrium endobioticum (Schilbersky) Percival, Clavibacter michiganensis ssp. Sepedonicus (Spieckermann et Kotthoff) Davis et al., Ralstonia solanacearum (Smith) Yabuuchi et al. ja perunan sukkulamukulatauti ovat suuri kasvinterveysriski asianomaisille siemenille, ja ottaen huomioon Alankomaiden elintarvikkeiden ja kulutustavaroiden turvallisuudesta vastaavan viranomaisen vuoden 2015 tuhoeläinvaara-analyysin (2), on aiheellista säätää, että joko asianomaisten siemenien on tultava alueilta, joiden tiedetään olevan vapaita kyseisistä organismeista, tai että asianomaisiin siemeniin ja niiden tuotantoon olisi sovelletaan erityisvaatimuksia.

               (5)

               Tässä direktiivissä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2000/29/EY liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä maaliskuuta 2018. Niiden on viipymättä toimitettava nämä säännökset kirjallisina komissiolle.
   Jäsenvaltioiden on sovellettava näitä säännöksiä 1 päivästä huhtikuuta 2018.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 19 päivänä lokakuuta 2017.

            Komission puolesta

            Puheenjohtaja

         Jean-Claude JUNCKER

      (1)  EYVL L 169, 10.7.2000, s. 1.

      (2)  PRA EU internal movement of True Potato Seeds of official varieties, NVWA, kesäkuu 2015.

      LIITE
      Muutetaan direktiivin 2000/29/EY liitteessä IV olevan A osan II jakso seuraavasti:

                  1)

                  Korvataan 18.3. kohta seuraavasti:

                                          ”18.3

                                          Istutettaviksi tarkoitetut suvun Solanum L. rönsyjä tai mukuloita muodostavien lajien kasvit tai niiden hybridit, lukuun ottamatta liitteessä IV olevan A osan II jakson 18.1, 18.1.1 tai 18.2 kohdassa tarkoitettuja lajin Solanum tuberosum L. mukuloita, geenipankkeihin tai geenivarastokokoelmiin varastoituja viljelyaineistoja ja 18.3.1 kohdassa tarkoitettuja lajin Solanum tuberosum L. siemeniä.

                                          a)

                                          Kasvien on pitänyt olla karanteenissa ja ne on oltava osoitettu haitallisista organismeista vapaiksi tänä aikana suoritetuissa kokeissa.

                                          b)

                                          Edellä a alakohdassa tarkoitettujen karanteenikokeiden on:

                                                      aa)

                                                      oltava kyseisen jäsenvaltion kasvinsuojeluviranomaisen valvomia ja tämän viranomaisen tieteellisesti erikoistuneen henkilöstön tai minkä tahansa toimiluvan saaneen toimielimen toteuttamia,

                                                      bb)

                                                      oltava toteutettuja sellaisella paikalla, jolla on riittävät edellytykset haitallisten organismien leviämisen estämiseksi ja aineistojen, indikaattorikasvit mukaan lukien, ylläpitämiseksi siten, että vältytään näiden organismien leviämisvaaralta,

                                                      cc)

                                                      koostuttava kunkin aineiston osalta,

                                                                  —

                                                                  aineiston luonteen ja sitä koskevan koeohjelman kehitysvaiheen mukaisesti visuaalisesta säännöllisin väliajoin vähintään yhden kokonaisen kasvukauden ajan suoritettavasta haitallisten organismien aiheuttamien taudinoireiden tutkimuksesta,

                                                                  —

                                                                  sarjasta 18 artiklassa tarkoitetulle komitealle esitettävin riittävin menetelmin toteutettavia tutkimuksia vähintään seuraavien kasvintuhoojien varalta:

                                                                  —

                                                                  kaikkien peruna-aineistojen osalta:

                                                                              —

                                                                              Andien perunan piilovirus

                                                                              —

                                                                              arrakatsan B-virus, oca-kanta

                                                                              —

                                                                              perunan mustarengaslaikkuvirus

                                                                              —

                                                                              perunan sukkulamukulatauti

                                                                              —

                                                                              perunan T-virus

                                                                              —

                                                                              Andien perunan läikkävirus

                                                                              —

                                                                              yleiset perunan A-, M-, S-, V-, X- ja Y- (Yo, Yn ja Yc mukaan lukien) virukset ja perunan kierrelehtivirus

                                                                              —

                                                                                Clavibacter michiganensis ssp. sepedonicus (Spieckermann et Kotthoff) Davis et al.

                                                                              —

                                                                                Ralstonia solanacearum (Smith) Yabuuchi et al.;

                                                                  —

                                                                     Solanum tuberosum L. -lajin siementen osalta, lukuun ottamatta 18.3.1 kohdassa tarkoitettuja, ainakin cc kohdassa tarkoitettujen virusten ja vastaavien organismien osalta;

                                                      dd)

                                                      mahdollistettava kokeet toteuttamalla haitallisten organismien tunnistaminen muista visuaalisessa tutkimuksessa havaituista oireista,

                                          c)

                                          kaikki sellainen aineisto, jota ei ole b kohdassa kuvailluissa kokeissa todettu b kohdassa tarkoitetuista haitallisista organismeista vapaaksi, on välittömästi tuhottava tai käsiteltävä siten, että nämä häviävät,

                                          d)

                                          kunkin tällaista aineistoa hallussaan pitävän tutkimuslaitoksen tai -toimielimen on ilmoitettava siitä kyseisen jäsenvaltion kasvinsuojelusta vastaavalle viranomaiselle.”

                  2)

                  Lisätään 18.3.1 kohta 18.3. kohdan jälkeen seuraavasti:

                                          ”18.3.1

                                             Solanum tuberosum L. -lajin siemenet, lukuun ottamatta 18.4 kohdassa tarkoitettuja.

                              Virallinen lausunto siitä, että
                              Nämä siemenet ovat peräisin kasveista, jotka täyttävät 18.1, 18.1.1, 18.2 ja 18.3 kohtien vaatimukset soveltuvin osin.
                              sekä

                                          a)

                                          siemenet ovat peräisin alueilta, joilla ei tiedettävästi ole seuraavia kasvintuhoojia: Synchytrium endobioticum (Schilbersky) Percival, Clavibacter michiganensis ssp. sepedonicus (Spieckermann et Kotthoff) Davis et al., Ralstonia solanacearum (Smith) Yabuuchi et al. ja perunan sukkulamukulatautia;
                                          tai

                                          b)

                                          siemenien on täytettävä seuraavat vaatimukset:

                                                      i)

                                                      ne on tuotettu alueella, jolla ei ole havaittu viimeiseksi päättyneen kasvukauden alun jälkeen a kohdassa tarkoitettujen haitallisten organismien aiheuttamia taudinoireita;

                                                      ii)

                                                      ne on tuotettu alueella, jolla kaikki seuraavat toimenpiteet on toteutettu:

                                                                  1)

                                                                  alue on eristetty muilta koisokasveilta ja muilta perunan sukkulamukulataudin isäntäkasveilta;

                                                                  2)

                                                                  estetään kosketus henkilökuntaan ja esineisiin, kuten työvälineisiin, koneisiin, astioihin ja pakkausmateriaaleihin, jotka tulevat muilta alueilta, joilla tuotetaan koisokasveja ja muita perunan sukkulamukulataudin isäntäkasveja, tai toteutetaan asianmukaiset hygieniaan liittyvät toimenpiteet infektion estämiseksi henkilökunnan ja esineiden osalta, jotka tulevat muilta alueilta, joilla tuotetaan koisokasveja ja muita perunan sukkulamukulataudin isäntäkasveja;

                                                                  3)

                                                                  käytetään vain vettä, jossa ei ole tässä kohdassa tarkoitettuja haitallisia organismeja.”


title: Komission delegoitu direktiivi (EU) 2015/573, annettu 30 päivänä tammikuuta 2015 , Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä in vitro -diagnostiikkaan tarkoitettujen lääkinnällisten laitteiden polyvinyylikloridisensoreissa  ETA:n kannalta merkityksellinen teksti

text:
               10.4.2015

               FI

               Euroopan unionin virallinen lehti

               L 94/4

         KOMISSION DELEGOITU DIREKTIIVI (EU) 2015/573,
   annettu 30 päivänä tammikuuta 2015,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä in vitro -diagnostiikkaan tarkoitettujen lääkinnällisten laitteiden polyvinyylikloridisensoreissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään lyijyn käyttö markkinoille saatetuissa sähkö- ja elektroniikkalaitteissa.

               (2)

               Veren, kehon nesteen ja kehon kaasun analysaattorit ovat erittäin tärkeitä analyysivälineitä monissa diagnoosi- ja hoitotoimenpiteissä. Lyijyä tarvitaan stabiloivana aineena polyvinyylikloridin käsittelyssä sensorikortteja varten. Vaikka aineista tehdään parhaillaan tutkimusta, sopivaa vaihtoehtoa ei ole vielä käytettävissä. Sekä polyvinyylikloridin yhteydessä käytettävän lyijyn että itse polyvinyylikloridin testattujen vaihtoehtojen toiminta ei vastaa teknisiä vaatimuksia.

               (3)

               Lyijyn korvaaminen polyvinyylikloridisensorikorteissa, joita käytetään in vitro -diagnostiikkaan tarkoitetuissa lääkinnällisissä laitteissa veren, kehon nesteen ja kehon kaasun analyyseja varten, sekä lyijyn käytön lopettaminen korvaamalla näissä sovelluksissa käytettävä polyvinyylikloridi ovat teknisesti mahdottomia toteuttaa.

               (4)

               Lyijyn käytölle polyvinyylikloridisensoreissa, joita käytetään in vitro -diagnostiikkaan tarkoitetuissa lääkinnällisissä laitteissa veren, kehon nesteen ja kehon kaasun analyyseja varten, olisi sen vuoksi myönnettävä poikkeus 31 päivään joulukuuta 2018 saakka. Lääkinnällisten laitteiden innovaatiosykli huomioon ottaen kyseessä on varsin lyhyt siirtymäaika, jolla tuskin on kielteisiä vaikutuksia innovointiin.

               (5)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään voimaantuloa seuraavien yhdeksän kuukauden viimeisenä päivänä. Niiden on viipymättä toimitettava nämä säännökset kirjallisina komissiolle.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 30 päivänä tammikuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 174, 1.7.2011, s. 88.

      LIITE
      Lisätään direktiivin 2011/65/EU liitteeseen IV kohta 41 seuraavasti:

                     ”41.

                     Lyijy termaalisena stabiloivana aineena polyvinyylikloridissa, jota käytetään perusmateriaalina amperometrisissä, potentiometrisissä ja konduktometrisissä elektrokemiallisissa sensoreissa, joita käytetään in vitro -diagnostiikkaan tarkoitetuissa lääkinnällisissä laitteissa veren, kehon nesteiden ja kehon kaasujen analyyseja varten.
                     Päättyy 31. joulukuuta 2018.”


title: Komission delegoitu direktiivi (EU) 2016/1029, annettu 19 päivänä huhtikuuta 2016, Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee kadmiumanodeja tiettyjen teollisuuden tarkkailu- ja valvontalaitteissa käytettävien happiantureiden Hersch-kennoissa (ETA:n kannalta merkityksellinen teksti)

text:
               25.6.2016

               FI

               Euroopan unionin virallinen lehti

               L 168/15

         KOMISSION DELEGOITU DIREKTIIVI (EU) 2016/1029,
   annettu 19 päivänä huhtikuuta 2016,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee kadmiumanodeja tiettyjen teollisuuden tarkkailu- ja valvontalaitteissa käytettävien happiantureiden Hersch-kennoissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään kadmiumin käyttö markkinoille saatetuissa sähkö- ja elektroniikkalaitteissa. Erikoistuneissa ja erittäin herkissä happiantureissa käytettävien Hersch-kennojen anodit sisältävät kadmiumia. Vaihtoehtoisilla teknologioilla ei saavuteta vastaavaa herkkyyttä, luotettavuutta ja tarkkuutta kuin Hersch-kennoantureilla erittäin alhaisia happipitoisuuksia mitattaessa.

               (2)

               Teollisuuden tarkkailu- ja valvontalaitteiden happiantureissa olevien kadmiumia sisältävien Hersch-kennojen vaihtoehtojen luotettavuutta ei voida varmistaa, kun edellytetään alle kymmenen miljoonasosan mittausherkkyyttä. Sellaisissa teollisuuden tarkkailu- ja valvontalaitteissa, joilta edellytetään alle kymmenen miljoonasosan mittausherkkyyttä, käytettävien happiantureiden Hersch-kennoissa olevat kadmium-anodit olisi näin ollen vapautettava kiellosta.

               (3)

               Koska tätä erityistä käyttötarkoitusta varten ei tällä hetkellä ole kadmiumia sisältämättömiä vaihtoehtoja ja koska tarkkailu- ja valvontalaitteiden osalta seitsemän vuotta on varsin lyhyt siirtymäaika, jolla todennäköisesti ei ole kielteisiä vaikutuksia innovointiin, olisi poikkeuksen voimassaoloajan oltava direktiivin 2011/65/EU 5 artiklan 2 kohdan mukaisesti seitsemän vuotta.

               (4)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään teknisen arvioinnin ja voimassaolon osalta 30 päivänä huhtikuuta 2017. Niiden on viipymättä toimitettava nämä säännökset kirjallisina komissiolle.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 19 päivänä huhtikuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 174, 1.7.2011, s. 88.

      LIITE
      Lisätään direktiivin 2011/65/EU liitteeseen IV kohta 43 seuraavasti:

                     ”43.

                     Happiantureiden Hersch-kennoissa käytettävät kadmiumanodit sellaisissa teollisuuden tarkkailu- ja valvontalaitteissa, joilta edellytetään alle 10 ppm:n mittausherkkyyttä.
                     Päättyy 15 päivänä heinäkuuta 2023.”


title: Komission delegoitu direktiivi (EU) 2017/1011, annettu 15 päivänä maaliskuuta 2017, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä optisissa sovelluksissa käytetyissä valkoisissa laseissa (ETA:n kannalta merkityksellinen teksti. )

text:
               16.6.2017

               FI

               Euroopan unionin virallinen lehti

               L 153/25

         KOMISSION DELEGOITU DIREKTIIVI (EU) 2017/1011,
   annettu 15 päivänä maaliskuuta 2017,
   Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä optisissa sovelluksissa käytetyissä valkoisissa laseissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan
   sekä katsoo seuraavaa:

               (1)

               Direktiivillä 2011/65/EU kielletään lyijyn käyttö markkinoille saatetuissa sähkö- ja elektroniikkalaitteissa.

               (2)

               Lyijypohjaisia laseja käytetään niiden ainutlaatuisten ominaisuuksien ja erityispiirteiden, kuten valonläpäisyn, optisen dispersion, lämmönjohtavuuden ja kahtaistaittumisen, vuoksi.

               (3)

               Optisissa sovelluksissa voidaan käyttää myös lyijyttömiä vaihtoehtoja: lyijyttömiä laseja, muovilinssejä ja suunnittelultaan muunlaisia laitteita. Nämä vaihtoehdot eivät kuitenkaan tarjoa monia sellaisia ominaisuuksia ja niiden yhdistelmiä, jotka olisivat verrattavissa lyijypohjaisiin laseihin.

               (4)

               Kun korvaavia vaihtoehtoja on ollut suhteellisen helppo löytää, niitä on jo otettu käyttöön. Muita käyttötarkoituksia varten ei ole edelleenkään saatavana vaihtoehtoja. Korvaavien vaihtoehtojen käyttö koko käyttötarkoituskirjossa ei siis yleisesti ottaen ole mahdollista. Lyijy optisissa sovelluksissa käytetyissä valkoisissa laseissa olisi sen vuoksi vapautettava kiellosta 21 päivään heinäkuuta 2021 saakka luokkien 1–7 ja 10 osalta. Tämäntyyppisiin optisiin sovelluksiin liittyvä innovaatiosykli huomioon ottaen poikkeuksella tuskin on kielteisiä vaikutuksia innovointiin.

               (5)

               Direktiiviä 2011/65/EU olisi sen vuoksi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite III tämän direktiivin liitteen mukaisesti.
   2 artikla
   1.   Jäsenvaltioiden on viimeistään 6 päivänä heinäkuuta 2018 annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset. Niiden on viipymättä toimitettava nämä säännökset komissiolle kirjallisina.
   Niiden on sovellettava näitä säännöksiä 6 päivästä heinäkuuta 2018.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 15 päivänä maaliskuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 174, 1.7.2011, s. 88.

      LIITE
      Korvataan direktiivin 2011/65/EU liitteessä III oleva kohta 13 a seuraavasti:

                     ”13 a

                     Lyijy optisissa sovelluksissa käytetyissä valkoisissa laseissa

                     Koskee kaikkia luokkia ja päättyy:

                                 —

                                 21. heinäkuuta 2023 luokan 8 in vitro -diagnostiikkaan tarkoitettujen lääkinnällisten laitteiden osalta;

                                 —

                                 21. heinäkuuta 2024 luokan 9 teollisuuden tarkkailu- ja valvontalaitteiden sekä luokan 11 osalta;

                                 —

                                 21. heinäkuuta 2021 kaikkien muiden luokkien ja alaluokkien osalta.”


title: Komission delegoitu direktiivi (EU) 2017/1009, annettu 13 päivänä maaliskuuta 2017, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tekniikan kehitykseen sen poikkeuksen osalta, joka koskee kadmiumia ja lyijyä suodatinlaseissa ja reflektanssistandardeina käytetyissä laseissa (ETA:n kannalta merkityksellinen teksti. )

text:
               16.6.2017

               FI

               Euroopan unionin virallinen lehti

               L 153/21

         KOMISSION DELEGOITU DIREKTIIVI (EU) 2017/1009,
   annettu 13 päivänä maaliskuuta 2017,
   Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tekniikan kehitykseen sen poikkeuksen osalta, joka koskee kadmiumia ja lyijyä suodatinlaseissa ja reflektanssistandardeina käytetyissä laseissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan
   sekä katsoo seuraavaa:

               (1)

               Direktiivillä 2011/65/EU kielletään lyijyn ja kadmiumin käyttö markkinoille saatetuissa sähkö- ja elektroniikkalaitteissa.

               (2)

               Kadmiumia tai lyijyä sisältäviä optisia suodatinlaseja käytetään monissa erilaisissa optisissa sovelluksissa monentyyppisissä sähkö- ja elektroniikkalaiteissa. Sekä kadmiumia että lyijyä käytetään siksi, että niiden käyttö mahdollistaa sellaisten ainutlaatuisten optisten ominaisuuksien hyödyntämisen kuin näkyvässä spektrissä saatava terävä valoraja, johon katselukulma ei vaikuta.

               (3)

               Vaikka erilaisia korvaavia ratkaisuja onkin tarjolla, niiden valorajaominaisuudet eivät riitä kaikkiin sovelluksiin. Niissä harvoissa tapauksissa, joissa vaihtoehtojen sanotaan tarjoavan tässä suhteessa riittävän suorituskyvyn, käytetyt materiaalit ovat liian herkkiä käytön ympäristöolosuhteille, minkä vuoksi ne eivät ole riittävän luotettavia.

               (4)

               Vaihtoehdot eivät tässä suhteessa edelleenkään sovellu moniin sovelluksiin, joihin vaihtoehtojen löytäminen on monimutkaista ja vie aikaa, joten viiden vuoden voimassaoloa pidetään perusteltuna luokkien 1–7 ja 10 osalta.

               (5)

               Tietyt kadmiumia ja/tai lyijyä sisältävät optiset suodatinlasit olisi sen vuoksi vapautettava kiellosta 21 päivään heinäkuuta 2021 saakka luokkien 1–7 ja 10 osalta. Kun otetaan huomioon asianomaisiin sähkö- ja elektroniikkalaitteisiin liittyvä innovaatiosykli, poikkeuksella tuskin on kielteisiä vaikutuksia innovointiin.

               (6)

               Direktiiviä 2011/65/EU olisi sen vuoksi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite III tämän direktiivin liitteen mukaisesti.
   2 artikla
   1.   Jäsenvaltioiden on viimeistään 6 päivänä heinäkuuta 2018 annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset. Niiden on viipymättä toimitettava nämä säännökset komissiolle kirjallisina.
   Niiden on sovellettava näitä säännöksiä 6 päivästä heinäkuuta 2018.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 13 päivänä maaliskuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 174, 1.7.2011, s. 88.

      LIITE
      Korvataan direktiivin 2011/65/EU liitteessä III oleva kohta 13 b seuraavasti:

                     ”13 b

                     Kadmium ja lyijy suodatinlaseissa ja reflektanssistandardeina käytetyissä laseissa

                     Koskee luokkia 8, 9 ja 11 ja päättyy:

                                 —

                                 21.7.2023 luokan 8 in vitro -diagnostiikkaan tarkoitettujen lääkinnällisten laitteiden osalta;

                                 —

                                 21.7.2024 luokan 9 teollisuuden tarkkailu- ja valvontalaitteiden sekä luokan 11 osalta;

                                 —

                                 21.7.2021 luokkien 8 ja 9 muiden alaluokkien osalta.

                     13 b I

                     Lyijy ionivärjätyissä optisten suodatinlasien tyypeissä

                     Koskee luokkia 1–7 ja 10 ja päättyy 21.7.2021 luokkien 1–7 ja 10 osalta.”

                     13 b II

                     Kadmium läpäisysuodatinlasien tyypeissä lukuun ottamatta tämän liitteen kohdan 39 piiriin kuuluvia käyttötarkoituksia

                     13 b III

                     Kadmium ja lyijy reflektanssistandardeina käytetyissä laseissa


title: Komission täytäntöönpanodirektiivi 2011/44/EU, annettu 13 päivänä huhtikuuta 2011 , neuvoston direktiivin 91/414/ETY muuttamisesta atsadiraktiinin sisällyttämiseksi siihen tehoaineena ja komission päätöksen 2008/941/EY muuttamisesta  ETA:n kannalta merkityksellinen teksti

text:
               14.4.2011

               FI

               Euroopan unionin virallinen lehti

               L 100/43

         KOMISSION TÄYTÄNTÖÖNPANODIREKTIIVI 2011/44/EU,
   annettu 13 päivänä huhtikuuta 2011,
   neuvoston direktiivin 91/414/ETY muuttamisesta atsadiraktiinin sisällyttämiseksi siihen tehoaineena ja komission päätöksen 2008/941/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 1112/2002 (2) ja (EY) N:o 2229/2004 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana atsadiraktiini.

               (2)

               Hakija peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 2229/2004 24 e artiklan mukaisesti. Eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 8 päivänä joulukuuta 2008 tehdyssä komission päätöksessä 2008/941/EY (4) säädettiin näin ollen, ettei atsadiraktiinia sisällytetä liitteeseen.

               (3)

               Direktiivin 91/414/ETY 6 artiklan 2 kohdan mukaisesti alkuperäinen ilmoittaja, jäljempänä ’hakija’, toimitti uuden hakemuksen ja pyysi soveltamaan nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Saksalle, joka oli nimetty esitteleväksi jäsenvaltioksi asetuksella (EY) N:o 2229/2004. Nopeutetun menettelyn määräaikaa noudatettiin. Tehoaineen määritelmä ja esitetyt käyttötarkoitukset ovat samat kuin ne, joista oli kyse päätöksessä 2008/941/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Saksa arvioi hakijan toimittamat lisätiedot ja laati lisäkertomuksen. Se toimitti tämän kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 10 päivänä joulukuuta 2009. Elintarviketurvallisuusviranomainen pyysi muilta jäsenvaltioilta ja hakijalta kannanottoja lisäkertomuksesta ja toimitti saamansa kannanotot edelleen komissiolle. Elintarviketurvallisuusviranomainen esitti 28 päivänä lokakuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä päätelmänsä atsadiraktiinista (6) komissiolle. Jäsenvaltiot ja komissio ovat tarkastelleet arviointikertomusluonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja atsadiraktiinia koskeva komission tarkastelukertomus saatiin valmiiksi 11 päivänä maaliskuuta 2011.

               (6)

               Eri tutkimuksista on käynyt ilmi, että atsadiraktiinia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää atsadiraktiini liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevat luvat voidaan myöntää mainitussa direktiivissä säädetyllä tavalla kaikissa jäsenvaltioissa.

               (7)

               Rajoittamatta tämän päätelmän soveltamista on kuitenkin aiheellista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Tämän vuoksi on aiheellista edellyttää, että hakija toimittaa lisätietoja atsadiraktiini A:n ja neempuunsiemenuutteen muiden aktiivisten ainesosien välisen suhteen vahvistamiseksi määrän, biologisen aktiivisuuden ja pysyvyyden osalta, jotta voidaan vahvistaa, että atsadiraktiini A:ta on perusteltua tarkastella merkittävimpänä aktiivisena yhdisteenä, ja jotta voidaan vahvistaa teknisen materiaalin eritelmä, jäämän määritelmä sekä pohjavesiä koskeva riskinarviointi.

               (8)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (9)

               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset atsadiraktiinia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava voimassa olevia lupia taikka korvattava tai peruutettava ne. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (10)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (7) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä voimassa olevien lupien haltijoiden velvollisuuksia voi olla vaikea tulkita. Lisävaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aseteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (11)

               Sen vuoksi on aiheellista muuttaa direktiiviä 91/414/ETY.

               (12)

               Päätöksessä 2008/941/EY säädetään, ettei atsadiraktiinia sisällytetä liitteeseen ja että kyseistä tehoainetta sisältävien kasvinsuojeluaineiden luvat on peruutettava viimeistään 31 päivänä joulukuuta 2011. On tarpeen poistaa atsadiraktiinia koskeva rivi kyseisen päätöksen liitteestä.

               (13)

               Sen vuoksi on aiheellista muuttaa päätöstä 2008/941/EY.

               (14)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan päätöksen 2008/941/EY liitteestä atsadiraktiinia koskeva rivi.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava atsadiraktiinia tehoaineena sisältäviä kasvinsuojeluaineita koskevia voimassa olevia lupia tai peruutettava ne viimeistään 30 päivänä marraskuuta 2011.
   Jäsenvaltioiden on kyseiseen päivämäärään mennessä erityisesti tarkistettava, että atsadiraktiinia koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sellaiset sallitut kasvinsuojeluaineet, jotka sisältävät atsadiraktiinia joko ainoana tehoaineena tai yhtenä monista tehoaineista, jotka kaikki on 30 päivään huhtikuuta 2011 mennessä sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon atsadiraktiinia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               atsadiraktiinia ainoana tehoaineena sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               atsadiraktiinia yhtenä monista tehoaineista sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 13 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 168, 27.6.2002, s. 14.

      (3)  EUVL L 379, 24.12.2004, s. 13.

      (4)  EUVL L 335, 13.12.2008, s. 91.

      (5)  EUVL L 15, 18.1.2008, s. 5.

      (6)  Euroopan elintarviketurvallisuusviranomainen; Conclusion on the peer review of the pesticide risk assessment of the active substance azadirachtin. EFSA Journal 2011;9(3):2008[76pp.].doi:10.2903/j.efsa2011.2088. Saatavilla osoitteessa www.efsa.europa.eu.

      (7)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraavat tiedot:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttämisen päättymis-päivä

                     Erityissäännökset

                     ”350

                     Atsadiraktiini
                     CAS-numero: 11141-17-6 atsadiraktiini A:na
                     CIPAC-numero: 627 atsadiraktiini A:na

                     Atsadiraktiini A:
                     dimetyyli-(2aR,3S,4S,4aR,5S,7aS,8S,10R,10aS,10bR)-10-asetoksi-3,5-dihydroksi-4-[(1aR,2S,3aS,6aS,7S,7aS)-6a-hydroksi-7a-metyyli-3a,6a,7,7a-tetrahydro-2,7-metanofuro[2,3-b]oksireno[e]oksepin-1a(2H)-yyli]-4-metyyli-8-{[(2E)-2-metyylibut-2-enoyyli]oksi}oktahydro-1H-nafto[1,8a-c:4,5-b’c’]difuraani-5,10a(8H)- dikarboksylaatti.

                     Atsadiraktiini A:na ilmaistuna:
                     ≥ 111 g/kg
                     Aflatoksiinien B1, B2, G1, G2 summa saa olla enintään 300 μg/kg atsadiraktiini A -pitoisuudesta.

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan hyönteisten torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11. maaliskuuta 2011 valmiiksi saadun atsadiraktiinia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 ravinnon kautta tapahtuvaan kuluttajien altistumiseen enimmäisjäämäpitoisuuksien myöhempiä tarkistuksia varten;

                                 —

                                 muiden kuin kohdelajina olevien niveljalkaisten sekä vesieliöiden suojeluun. Riskinhallintatoimenpiteitä on toteutettava tarvittaessa.

                           Asianomaisten jäsenvaltioiden on edellytettävä vahvistavien tietojen toimittamista

                                 —

                                 atsadiraktiini A:n ja neempuunsiemenuutteen muiden aktiivisten ainesosien välisen suhteen vahvistamiseksi määrän, biologisen aktiivisuuden ja pysyvyyden osalta, jotta voidaan vahvistaa, että atsadiraktiini A:ta on perusteltua tarkastella merkittävimpänä aktiivisena yhdisteenä, ja jotta voidaan vahvistaa teknisen materiaalin eritelmä, jäämän määritelmä sekä pohjavesiä koskeva riskinarviointi.

                           Asianomaisten jäsenvaltioiden on varmistettava, että hakija toimittaa nämä tiedot komissiolle viimeistään 31. joulukuuta 2013.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


title: Komission täytäntöönpanodirektiivi 2012/31/EU, annettu 25 päivänä lokakuuta 2012 , neuvoston direktiivin 2006/88/EY liitteen IV muuttamisesta siltä osin kuin on kyse virusperäiselle verenvuotoseptikemialle alttiiden kalalajien luettelosta ja epitsoottista ulseratiivista syndroomaa koskevan kohdan poistamisesta  ETA:n kannalta merkityksellinen teksti

text:
               26.10.2012

               FI

               Euroopan unionin virallinen lehti

               L 297/26

         KOMISSION TÄYTÄNTÖÖNPANODIREKTIIVI 2012/31/EU,
   annettu 25 päivänä lokakuuta 2012,
   neuvoston direktiivin 2006/88/EY liitteen IV muuttamisesta siltä osin kuin on kyse virusperäiselle verenvuotoseptikemialle alttiiden kalalajien luettelosta ja epitsoottista ulseratiivista syndroomaa koskevan kohdan poistamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 61 artiklan 2 kohdan,
   sekä katsoo seuraavaa:

               (1)

               Direktiivissä 2006/88/EY säädetään muun muassa tietyistä eläinten terveyttä koskevista säännöistä, joita sovelletaan vesiviljelyeläimiin ja niistä saataviin tuotteisiin; direktiivi sisältää myös erityissäännöksiä, jotka koskevat kyseisen direktiivin liitteessä IV olevassa II osassa lueteltuja eksoottisia ja muita kuin eksoottisia tauteja ja niille alttiita lajeja.

               (2)

               Epitsoottinen ulseratiivinen syndrooma, jäljempänä ’EUS’, sisältyy direktiivin 2006/88/EY liitteessä IV olevassa II osassa esitettyyn eksoottisten tautien luetteloon.

               (3)

               Direktiivin 2006/88/EY liitteessä IV olevassa I osassa vahvistetaan perusteet, joiden mukaan eksoottiset ja muut kuin eksoottiset taudit luetteloidaan kyseisen liitteen II osassa. Kyseisten perusteiden mukaan eksoottisten tautien kulkeutumisesta unioniin voi aiheutua merkittäviä taloudellisia vaikutuksia joko unionin vesiviljelyalan tuotannon menetyksinä tai vesiviljelyeläimillä ja niistä saatavilla tuotteilla käytävän kaupan mahdollisuuksien rajoituksina. Vaihtoehtoisesti niiden kulkeutumisella unioniin voi olla haitallinen ympäristövaikutus sellaisten vesieläinlajien luonnonvaraisiin populaatioihin, jotka ovat niin arvokas luonnonvara, että niitä on suojeltava unionin lainsäädännöllä tai kansainvälisillä säännöksillä.

               (4)

               Euroopan elintarviketurvallisuusviranomaisen, jäljempänä ’EFSA’, eläinten terveyttä ja hyvinvointia käsittelevä lautakunta antoi 15 päivänä syyskuuta 2011 epitsoottista ulseratiivista syndroomaa koskevan tieteellisen lausunnon (2), jäljempänä ’EFSA:n lausunto’. Lausunnossa EFSA toteaa, että EUS:llä joko ei olisi lainkaan vaikutuksia unionin vesiviljelytoimintaan tai olisi korkeintaan vähäisiä vaikutuksia siihen.

               (5)

               Lisäksi EFSA:n lausunnossa todetaan olevan todennäköistä, että EUS on jo useaan kertaan kulkeutunut unioniin kolmansista maista tuotujen akvaariokalojen myötä ja että tällaisia kaloja on päässyt unionin vesiin. Näissä olosuhteissa ja kun otetaan huomioon, ettei unionissa ole ilmoitettu EUS:n taudinpurkauksista, ei ole perusteltua olettaa, että EUS:llä voi olla haitallinen ympäristövaikutus.

               (6)

               EFSA:n päätelmien ja saatavilla olevan tieteellisen näytön perusteella EUS ei enää täytä direktiivin 2006/88/EY liitteessä IV olevassa I osassa vahvistettuja perusteita, joiden perusteella se voitaisiin sisällyttää kyseisen liitteen II osaan.

               (7)

               Sen vuoksi on aiheellista poistaa epitsoottista ulseratiivista syndroomaa koskeva kohta direktiivin 2006/88/EY liitteessä IV olevassa II osassa esitetystä eksoottisten tautien luettelosta.

               (8)

               Direktiivin 2006/88/EY liitteessä IV olevassa II osassa on myös luettelo lajeista, joita pidetään alttiina virusperäiselle verenvuotoseptikemialle.

               (9)

               Oliivikampela (Paralichthys olivaceus) on altis virusperäiselle verenvuotoseptikemialle, joka kuuluu muihin kuin eksoottisiin tauteihin. Kyseisen taudin kliinisiä taudinpurkauksia on vahvistettu esiintyneen Aasian tietyillä alueilla.

               (10)

               Sen vuoksi on aiheellista sisällyttää oliivikampela (Paralichthys olivaceus) direktiivin 2006/88/EY liitteessä IV olevassa II osassa esitettyyn luetteloon lajeista, jotka ovat alttiita virusperäiselle verenvuotoseptikemialle.

               (11)

               Sen vuoksi direktiivin 2006/88/EY liitettä IV olisi muutettava.

               (12)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2006/88/EY liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä tammikuuta 2013. Niiden on viipymättä toimitettava komissiolle kirjallisina nämä säännökset.
   2.   Jäsenvaltioiden on sovellettava näitä säännöksiä 1 päivästä tammikuuta 2013.
   3.   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 25 päivänä lokakuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 328, 24.11.2006, s. 14.

      (2)  EFSA Journal 2011: 9(10):2387.

      LIITE
      Korvataan direktiivin 2006/88/EY liitteessä IV oleva II osa seuraavasti:

         ”II   OSA

            Luetellut taudit

                     Eksoottiset taudit

                     Tauti

                     Taudille alttiit lajit

                     Kalat

                     Epitsoottinen vertamuodostavan kudoksen kuolio (EHN)

                     Kirjolohi (Oncorhynchus mykiss) ja ahven (Perca fluviatilis)

                     Nilviäiset

                        Bonamia exitiosa -loisen aiheuttama tartunta

                     Australianosteri (Ostrea angasi) ja chilenosteri (Ostrea chilensis)

                        Perkinsus marinus -loisen aiheuttama tartunta

                     Tyynenmerenosteri (Crassostrea gigas) ja amerikanosteri (Crassostrea virginica)

                        Microcytos mackini -loisen aiheuttama tartunta

                     Tyynenmerenosteri (Crassostrea gigas), amerikanosteri (Crassostrea virginica), olympiaosteri (Ostrea conchaphila) ja osteri (Ostrea edulis)

                     Äyriäiset

                     Taura-syndrooma

                     Seuraavat katkaravut: Penaeus setiferus, Penaeus stylirostris ja Penaeus vannamei

                     Yellowhead-tauti

                     Seuraavat katkaravut: Penaeus aztecus, P. duorarum, P. japonicus, P. monodon, P. setiferus, P. stylirostris ja P. vannamei

                     Muut kuin eksoottiset taudit

                     Taudit

                     Taudille alttiit lajit

                     Kalat

                     Virusperäinen verenvuotoseptikemia (VHS)

                     Silli (Clupea spp.), siika (Coregonus sp.), hauki (Esox lucius), kolja (Gadus aeglefinus), tyynenmerenturska (Gadus macrocephalus), turska (Gadus morhua), tyynenmerenlohet (Oncorhynchus spp.), kirjolohi (Oncorhynchus mykiss), made (Onos mustelus), taimen (Salmo trutta), piikkikampela (Scophthalmus maximus), kilohaili (Sprattus sprattus), harjus (Thymallus thymallus) ja oliivikampela (Paralichthys olivaceus)

                     Tarttuvan vertamuodostavan kudoksen kuolio (IHN)

                     Koiralohi (Oncorhynchus keta), hopealohi (O. kisutch), kirsikkalohi (O. masou), kirjolohi (O. mykiss), punalohi (O. nerka), kyttyrälohi (O. rhodurus), kuningaslohi (O. tshawytscha) ja lohi (Salmo salar)

                     Koikarpin herpesvirus (KHV-tauti)

                     Karppi ja koikarppi (Cyprinus carpio)

                     Tarttuva lohen anemia (ISA-tauti)

                     Kirjolohi (Oncorhynchus mykiss), lohi (Salmo salar) ja taimen (Salmo trutta)

                     Nilviäiset

                     Marteilioosi-nilviäistauti (Marteilia refringens)

                     Australianosteri (Ostrea angasi), chilenosteri (O. chilensis), osteri (O. edulis), argentiinanosteri (O. puelchana), sinisimpukka (Mytilus edulis), välimerensimpukka (M. galloprovincialis)

                     Bonamioosi-nilviäistauti (Bonamia ostreae)

                     Australianosteri (Ostrea angasi), chilenosteri (O. chilensis), olympiaosteri (O. conchaphila), aasianosteri (O. denselammellosa), osteri (O. edulis) ja argentiinanosteri (O. puelchana)

                     Äyriäiset

                     Valkopilkkutauti

                     Kaikki Decapoda-lahkoon kuuluvat äyriäiset”